SIMAT คว้างงานติดตั้งพัฒนา-บำรุงรักษาระบบจาก ธอส.
SIMAT เผยกิจการร่วมฯ คว้างงานติดตั้งพัฒนา-บำรุงรักษาระบบ ERP-HR จากธอส. มูลค่ารวม 530 ลบ.
15 พ.ย. 2559

บริษัทไซแมท เทคโนโลยี จำกัด (มหาชน) หรือ SIMAT ระบุว่า บริษัทร่วมกับบริษัท ไอ แอม คอนซัลติ้ง จำกัด ในนามของกลุ่มร่วมทำงาน ไอ แอม ไซแมท (กิจการร่วมทำงาน) ได้ลงนามในสัญญาจ้างติดตั้งพัฒนา และบำรุงรักษาระบบ Enterprise Resource Planning (ERP) และระบบ HR กับธนาคารอาคารสงเคราะห์ (ธอส.) มูลค่า 530 ล้านบาท ซึ่งรวมภาษีมูลค่าเพิ่ม แบ่งเป็นงานติดตั้งและพัฒนาระบบ ERP และ HR มูลค่า 411 ล้านบาท และงานบำรุงรักษาระบบ ERP และ HR เป็นเวลา 4 ปี มูลค่า 119 ล้านบาท
ทั้งนี้ งานติดตั้ง พัฒนา และบำรุงรักษา ระบบ ERP และ ระบบ HR ซึ่งรวมถึงอุปกรณ์เครื่องคอมพิวเตอร์ ซอฟท์แวร์ระบบงานและงานออกแบบและพัฒนาระบบ โดยระยะเวลางาน แบ่งเป็น ภายในระยะเวลา 14 เดือน สำหรับงานติดตั้งและพัฒนาระบบ ERP และระบบ HR มีระยะเวลารับประกัน 1 ปี หลังจากส่งมอบงาน และระยะเวลา 4 ปี หลังจากพ้นระยะเวลารับประกัน สำหรับงานบำรุงรักษาระบบ ERP และ HR